PROJEKTS

LATVIJAS REPUBLIKAS MINISTRU KABINETS

2017.gada \_\_\_\_\_\_\_\_\_ Noteikumi Nr.\_\_

Rīgā (prot. Nr.      .§)

### Grozījumi Ministru kabineta 2010.gada 12.maija noteikumos Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”

*Izdoti saskaņā ar Patērētāju tiesību aizsardzības likuma 21.5 pantu*

Izdarīt Ministru kabineta 2010.gada 12.maija noteikumos Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” (Latvijas Vēstnesis, 2010, 83, 174.nr.; 2013, 250.nr.) šādus grozījumus:

1. Papildināt noteikumus ar 15.6.1 apakšpunktu šādā redakcijā:

“15.6.1 tirdzniecības dalībnieka apliecinājums par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību;”.

2. Papildināt 15.1 punkta ievaddaļu aiz skaitļa “15.2.” ar vārdu un skaitli “un 15.6.1 ”.

3. Papildināt noteikumus ar 15.13. apakšpunktu šādā redakcijā:

“15.13. ja gada laikā pēc šo noteikumu 18.punktā minētās atļaujas saņemšanas vai pēc iekļaušanas šo noteikumu 19.4.apakšpunktā minētajā tirdzniecības organizatora izveidotajā un ar pašvaldību saskaņotajā tirdzniecības dalībnieku sarakstā, iesniedz iesniegumu atļaujas saņemšanai ielu tirdzniecībai attiecīgās pašvaldības administratīvajā teritorijā un nav mainījusies šo noteikumu 15.6.1 apakšpunktā minētajā apliecinājumā ietvertā informācija, kas pamato Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību.”

4. Izteikt 19.4. apakšpunktu šādā redakcijā:

“19.4. tirdzniecības dalībnieku saraksts, kurā tiek norādīta šāda informācija par tirdzniecības dalībnieku un pievienoti šādi dokumenti:

19.4.1. šo noteikumu 15.1. apakšpunktā minētā informācija;

19.4.2. šo noteikumu 15.6.1 apakšpunktā minētais dokuments.”.

5. Izteikt 23.4. apakšpunktu šādā redakcijā:

“23.4. aktualizēta šo noteikumu 19.4. apakšpunktā minētā tirdzniecības dalībnieku saraksta atrašanos tirdzniecības organizēšanas vietā;”.

6. Papildināt noteikumu II nodaļu ar 31.1 punktu šādā redakcijā:

“31.1 Pašvaldība reizi mēnesī informē Valsts ieņēmumu dienestu un Pārtikas un veterināro dienestu par iepriekšējā mēnesī izsniegtajām atļaujām ielu tirdzniecībai un ielu tirdzniecības organizēšanai, norādot vismaz šādu informāciju:

31.11. tirdzniecības dalībniekus un realizējamo preču grupas;

31.12. izsniegto pašvaldības atļauju derīguma termiņus.”.

7. Papildināt noteikumus ar 33.1 punktu šādā redakcijā:

“33.1 Tirdzniecības vietas numurs tirdzniecības vietā tiek norādīts labi redzamā vietā. Tirdzniecības vietas numurs tirgū nedrīkst atkārtoties.”.

8. Papildināt noteikumus ar 35.2.1 apakšpunktu šādā redakcijā:

“35.2.1 informācija par to, vai tirdzniecības vietā tiks pārdota pašu ražotā lauksaimniecības produkcija vai arī citu personu ražotā produkcija.”.

9. Papildināt noteikumus ar 35.1, 35.2 un 35.3  punktu šādā redakcijā:

“35.1 Tirgus pārvaldītājs ir tiesīgs tirdzniecības dalībniekam ierādīt tirdzniecības vietu tirgus teritorijā, ja ir izpildīti visi turpmāk šai punktā minētie nosacījumi:

35.11. tirdzniecības dalībnieks ir iesniedzis visu šo noteikumu 35.punktā minēto informāciju;

35.12. tirdzniecības dalībnieks ir iesniedzis apliecinājumu par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību;

35.13. tirdzniecības dalībnieks ar tirgus pārvaldītāju ir noslēdzis nomas līgumu vai citu dokumentu, kas apliecina tiesības izmantot tirdzniecības vietu, un ir veikta samaksa par tirdzniecības vietas izmantošanu.

35.2 Tirgus pārvaldītājs ir tiesīgs vienpusēji lauzt nomas līgumu vai citu dokumentu, kas apliecina tiesības izmantot tirdzniecības vietu, ja minētās personas darbībā ir konstatēti šajos noteikumos minēto prasību izpildes pārkāpumi, tai skaitā:

35.21. tirdzniecības dalībnieks apzināti tirgus pārvaldniekam ir sniedzis nepatiesas ziņas;

35.22. patvarīgi ir mainīta tirgus pārvaldītāja ierādītā tirdzniecības vieta tirgus teritorijā;

35.23. bez saskaņošanas ar tirgus pārvaldītāju ir mainītas sākotnēji paredzētās realizējamo preču grupas vai pašu saražotie lauksaimniecības produkti;

35.24. tirdzniecības vieta ir nodota citai personai;

35.25. tirdzniecības dalībnieks neievēro šo noteikumu 6.punktā minētās prasības;

35.26. nav ievērota tirgus pārvaldītāja noteiktā tirgus iekšējā kārtība;

35.27. uzraudzības un kontroles institūcijas tirdzniecības dalībnieka darbībā gada laikā atkārtoti ir konstatējušas šajos noteikumos minēto prasību izpildes pārkāpumus.”.

35.3 Tirdzniecības dalībnieks nodrošina, lai papildus šo noteikumu 4.punktā minētajām prasībām tirgus pārvaldītāja ierādītajā tirdzniecības vietā atrodas nomas līgums ar tirgus pārvaldītāju vai cits dokuments, kas apliecina tiesības izmantot tirdzniecības vietu.”.

10. Papildināt noteikumus ar 40.1 un40.2 punktu šādā redakcijā:

“40.1 Tirgus pārvaldītājs izveido tirdzniecības dalībnieku uzskaites reģistru, iekļaujot tajā un uzglabājot par kārtējo un iepriekšējo gadu vismaz šādu informāciju par tirdzniecības dalībnieku:

40.11. šo noteikumu 35.punktā minēto informāciju;

40.12. tirdzniecības vietas numuru tirgū;

40.13. tirdzniecības vietas nomas periodu vai tirdzniecībai piešķirto dienu skaitu mēnesī;

40.14. veikto samaksu par tirdzniecības vietu.

40.2 Tirgus pārvaldītājs šo noteikumu 40.1 punktā minēto tirdzniecības dalībnieku uzskaites reģistru pēc pieprasījuma uzrāda uzraudzības un kontroles institūcijām.”.

11. Svītrot 41.punkta ievaddaļā tekstu iekavās “informācija nav jāsniedz par šo noteikumu 7.punktā minētajām personām”.

12. Izteikt 45.punktu šādā redakcijā:

“45. Uzraudzību un kontroli ielu tirdzniecības vietā un tirgū atbilstoši kompetencei īsteno pašvaldība, tirdzniecības organizators, tirgus pārvaldītājs, Pārtikas un veterinārais dienests, Valsts ieņēmumu dienests, pašvaldības policija un citas uzraudzības un kontroles institūcijas.”.

13. Papildināt noteikumus ar 45.1 punktu šādā redakcijā:

“45.1 Ja uzraudzības laikā tiek konstatēti pārkāpumi saistībā ar pārtikas produktu izcelsmes norādīšanu, veterināro un higiēnas prasību neievērošanu, Pārtikas un veterinārais dienests par to ziņo tirdzniecības organizatoram, tirgus pārvaldniekam un pašvaldībai.”.

14. Papildināt noteikumus ar 46.1 un 46.2 punktu šādā redakcijā:

“46.1 Tirdzniecības organizators uzrauga un kontrolē:

46.11. šo noteikumu 5. un 7.punktā minēto prasību ievērošanu tirdzniecības organizēšanas vietā;

46.12. lai tirdzniecības dalībnieks tirdzniecības organizēšanas vietā pārdotu tikai šo noteikumu 19.3.apakšpunktā minētās preces.

46.2 Neatkarīgi no pašvaldībai noteiktās kompetences, tirdzniecības organizatora darbību uzrauga un kontrolē:

46.21. Valsts ieņēmumu dienests – šo noteikumu 7. punktā minētās prasības ievērošanas kontroles nodrošināšanu tirdzniecības organizēšanas vietā;

46.23. Pašvaldības policija – šo noteikumu 5. punktā un 46.12. apakšpunktā minēto prasību ievērošanas kontroles nodrošināšanu tirdzniecības organizēšanas vietā.”.

15. Izteikt 48. punktu šādā redakcijā:

“48. Tirgus pārvaldītājs uzrauga un kontrolē:

48.1. šo noteikumu 5., 7., 33., 35., [35.3 36. punktā](http://likumi.lv/doc.php?id=210696#p5)  minēto prasību ievērošanu tirgū;

48.2. lai tirdzniecības dalībnieks tirgū pārdotu tikai šo noteikumu 35.2. apakšpunktā minētās preces.”.

16. Papildināt noteikumu IV nodaļu ar 48.1 punktu šādā redakcijā:

“48.1 Neatkarīgi no pašvaldībai noteiktās kompetences, tirgus pārvaldītāja darbību uzrauga un kontrolē:

48.11. Valsts ieņēmumu dienests – šo noteikumu 7., 35., 35.3 punktā minēto prasību ievērošanas kontroles nodrošināšanu tirgū un šo noteikumu 33.1, 35.1, 40.1, 40.2 un 41. punktā noteikto prasību izpildi;

48.12. Pārtikas un veterinārais dienests – šo noteikumu 40.2 punktā noteiktās prasības izpildi;

48.13. Pašvaldības policija – šo noteikumu 5., 33., 36. punktā un 48.2. apakšpunktā minēto prasību ievērošanas kontroles nodrošināšanu tirgū.”.

17. Papildināt noteikumus ar 54.2, 54.3 un 54.4  punktu šādā redakcijā:

“54.2 Šo noteikumu 35.2 punktā tirgus pārvaldītājam noteiktās tiesības ir piemērojamas attiecībā uz nomas līgumu vai citu dokumentu, kas apliecina tiesības izmantot tirdzniecības vietu, kas noslēgts no šī punkta spēkā stāšanās brīža.

54.3 Šo noteikumu 40.1 un 40.2 punktu piemēro no 2017. gada 1. oktobra.

54.4 Šo noteikumu 46.2 un 48.1 punktu piemēro no 2018. gada 1. janvāra.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

**Iesniedzējs:**

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

25.05.2017. 09:12

1078

I.Eglītis, 67013236

[Intars.Eglitis@em.gov.lv](mailto:Intars.Eglitis@em.gov.lv)